Bene Zoltán:Csali Csabi csodája Kovács Mária – ismeretterjesztő szövegfeldolgozás

1. Már olvastuk a mesét. Mit fogott Csabi? Hivatalos neve teknős, hibásan teknősbéka. Milyen teknőst foghatott?
2. Olvasd el a szöveget és old meg a hozzátartozó feladatokat!

**Mocsári teknős**

A mocsári teknős Magyarországon elsősorban a síkvidékek iszapos álló- vagy lassan folydogáló vizeiben él. Kedveli a napsütötte, sűrűn benőtt erdei tavakat és a ligeterdőkkel szegélyezett holtágakat. Csak víz közelében él meg. Védett.

A faj ovális, hátrafelé szélesedő, legfeljebb 20 centiméter hosszú hátpáncélja és bőre zöldes- vagy barnás fekete, amit sárga vagy sárgásfehér pettyek és/vagy csíkok tarkítanak. A világosbarna has páncélt gyakran sötét foltok tarkítják – a hímeké homorú, a nőstényeké lapos. A pajzsoknak szegélye olykor fekete. Hátpáncélján (a fiatalabb egyedeket kivéve) nincs taraj. A hímek [szivárványhártyája](http://hu.wikipedia.org/w/index.php?title=Sziv%C3%A1rv%C3%A1nyh%C3%A1rtya&action=edit&redlink=1) vörösesbarna vagy narancsszínű, a nőstényeké fehér vagy sárgás.

Márciustól októberig-novemberig főleg a reggeli és az esti órákban aktív. Telelni az iszapba vagy a parti fövenybe ássa be magát – ha erre nincs mód, a jégpáncél alatt kerül nyugalmi állapotba. Az életfenntartáshoz szükséges [oxigént](http://hu.wikipedia.org/wiki/Oxig%C3%A9n) [szája](http://hu.wikipedia.org/wiki/Sz%C3%A1j) és garatja [nyálkahártyáján](http://hu.wikipedia.org/wiki/Ny%C3%A1lkah%C3%A1rtya), illetve a [végbélzacskók](http://hu.wikipedia.org/w/index.php?title=V%C3%A9gb%C3%A9lzacsk%C3%B3&action=edit&redlink=1) hajszálerein szívja fel.

Májusban párzik; a nőstény június-július elején rakja le 4–5 centiméter hosszú, 7–8 centiméteres átmérőjű tojásait a homokos parton ásott, 8–10 centiméter mély gödörbe. A fiatalok szeptember elején, vagy (ha a nyár nem volt elég meleg) a következő tavasszal kelnek ki, és azonnal megindulnak a víz felé.

Szeret a vízből kiálló tuskókon, köveken pihenni. Nagyon jól úszik. Táplálékuk is vízi eredetű: különféle [ízeltlábúak](http://hu.wikipedia.org/wiki/%C3%8Dzeltl%C3%A1b%C3%BAak), [kétéltűek](http://hu.wikipedia.org/wiki/K%C3%A9t%C3%A9lt%C5%B1ek), [puhatestűek](http://hu.wikipedia.org/wiki/Puhatest%C5%B1ek) és férgek kifejlett és lárvaállapotú egyedeit, dögöket fogyaszt. A halak közül csak a beteg példányokat képes elfogni. A zsákmányt éles csőrkáváik segítségével darabolják fel.

1. **Válaszolj a kérdésekre**!

Hol fordul elő hazánkban a mocsári teknős?

Mikor aktív?

Hol telel?

Hová rakja tojásait?

Mivel táplálkozik?

1. **Húzd alá a helyes kifejezéseket!**

Páncélja kerek. ovális. lapos.

Oxigént [szája](http://hu.wikipedia.org/wiki/Sz%C3%A1j) garatja [nyálkahártyája](http://hu.wikipedia.org/wiki/Ny%C3%A1lkah%C3%A1rtya) [végbélzacskók](http://hu.wikipedia.org/w/index.php?title=V%C3%A9gb%C3%A9lzacsk%C3%B3&action=edit&redlink=1) hajszálerei segítségével szívja fel.

Kis teknősök szeptemberben októberben márciusban kelnek ki.

Zsákmányát szájával karmaival csőrkávájával darabolja fel.

1. **Egy kis matematika. Mit jelölnek a számok?**


20 cm :

4-5 cm :

7-8 cm :

8-10 cm :

1. **Színezz a szövegnek megfelelően!**

[](http://www.google.hu/url?sa=i&rct=j&q=&esrc=s&frm=1&source=images&cd=&cad=rja&docid=m0837RBw5_1aLM&tbnid=zQ0z9m-cbjn-XM:&ved=0CAUQjRw&url=http://www.szinezo.rajzokvilaga.hu/szinezo_t/teknos/teknos4.htm&ei=UQmiUZLqAsyT0QXTpoCoBA&bvm=bv.47008514,d.bGE&psig=AFQjCNFYvC2HibqYYX5DfxorV5bcAt3fAQ&ust=1369660097588497)

1. **Párosítsd a kifejezéseket!**

ligeterdő a szem színét is meghatározza

holtág a test üreges szerveit bélelő nyálkás védőréteg.

szivárványhártya időszakosan vízzel borított területek fás növényállománya

nyálkahártya a folyónak olyan mellékága,

amely a főmederrel nem vagy csak egyik végén függ össze

1. **Miről szól a szöveg? Húzd alá!**

Mocsári teknős testfelépítését ismerhettük meg.

Mocsári teknős táplálkozásáról tudtunk meg dolgokat

Mocsári teknőst mutatta be a szöveg.